EUROPA-KOMMISSIONEN Bruxelles, den 23.9.2020 COM(2020) 346 final/2 CORRIGENDUM

This document corrects document COM(2020) 346 final of 31.7.2020.

Concerns the Danish language version.

The title of the Report has been corrected.

The text shall read as follows: RAPPORT FRA KOMMISSIONEN TIL EUROPA-PARLAMENTET, RÅDET OG REVISIONSRETTEN

om forvaltning af garantifonden for Den Europæiske Fond for Bæredygtig Udvikling























Indholdsfortegnelse 1. Indledning 2. Operationel kontekst 3. Forvaltning af EFSD-garantifonden i 2019 3.1. Finansiel forvaltning 3.2. Porteføljens sammensætning og vigtigste træk 3.3. Resultater 4. Finansielle konti 4.1. EFSD-garantifondens regnskaber pr. 31. december 2019 4.2. Tilførsler 5. Vurdering af målbeløbets tilstrækkelighed og af EFSD-garantifondens størrelse



1. Indledning Retsgrundlaget for denne rapport er forordning (EU) 2017/1601 ("EFSD-forordningen"). I henhold til EFSD-forordningens artikel 16, stk. 3, forelægger Kommissionen Europa-Parlamentet, Rådet og Revisionsretten en rapport om forvaltningen af EFSD-garantifonden i det foregående kalenderår, herunder en vurdering af tilførselsbeløbets tilstrækkelighed, af EFSD-garantifondens størrelse og af behovet for genopfyldning af den. 2. Operationel kontekst EFSD finansierer foranstaltninger i Afrika og i europæiske nabolande, herunder både blandingsforanstaltninger og EFSD-garantien. EFSD-garantien er et centralt innovativt element, der anvendes til at nedbringe risiciene i forbindelse med investeringer i bæredygtig udvikling i partnerlandene, og dermed bidrager til at mobilisere investeringer, skabe en bæredygtig og inklusiv økonomisk og social udvikling, maksimere additionaliteten og tiltrække mest mulig finansiering fra den private sektor. Garantien skal tjene som en risikobegrænsningsmekanisme, der kan mobilisere finansiering fra den private sektor og samtidig undgå markedsforvridninger. Der er afsat et samlet beløb på 1,5 mia. EUR til EFSD-garantien, der skal dækkes over det almindelige budget. Ved udgangen af 2019 omfattede de supplerende bidrag til EFSD-garantifonden 50 mio. USD fra Bill and Melinda Gates Foundation, 9,6 mio. EUR fra Danmark, 300 000 EUR fra Den Tjekkiske Republik og 100 000 EUR fra Estland.

Ved EFSD-forordningens artikel 14 oprettes EFSD-garantifonden, som udgør en likviditetsbuffer, hvorfra de støtteberettigede modparter kan modtage betaling, hvis der trækkes på EFSD-garantien. Unionen har tilvejebragt 750 mio. EUR til dækning af dens finansielle forpligtelser, hvilket svarer til 50 % af EU's garantiforpligtelser. EFSD-garantifonden blev oprettet i 2018. Pr. 31. december 2019 var der blevet indbetalt et beløb på 600,1 mio. EUR til fonden. Den seneste rapport fra Kommissionen til Europa-Parlamentet og Rådet indeholdt oplysninger om gennemførelsen af EFSD. Rapporten, der er baseret på resultatet af en uafhængig ekstern vurdering, konkluderer, at EFSD er særdeles relevant i forhold til behovet for en ny global udviklingsfinansieringsmodel og i forhold til investeringsbehovene i Afrika syd for Sahara og i EU's nabolande. 3. Forvaltning af EFSD-garantifonden i 2019 3.1. Finansiel forvaltning EFSD-garantifondens investeringsportefølje investeres i overensstemmelse med de forvaltningsprincipper, der er fastlagt i Kommissionens afgørelse C(2017)7693 af 22. november 2017 om godkendelse af retningslinjerne for forvaltning af EFSD-garantifondens aktiver. I henhold til disse retningslinjer skal aktiverne i investeringsporteføljen sikre tilstrækkelig likviditet til at dække eventuelle træk på garantien og samtidig optimere afkastet og risikoniveauet, der skal være foreneligt med en høj grad af sikkerhed og stabilitet. Der blev vedtaget investerings- og risikostyringsstrategier, der afspejler investeringsmålene og markedsudsigterne. Investeringstilgangen tjente til at øge diversificeringen på tværs af forskellige klasser af fastforrentede aktiver. 3.2. Porteføljens sammensætning og vigtigste træk En investeringsstrategi ligger til grund for forvaltningen af aktiverne i EFSD-garantifondens investeringsportefølje med det formål at nå investeringsmålene. Denne investeringsstrategi kommer til udtryk i et benchmark, som fastsætter de vejledende allokeringer til forskellige kategorier af investerbare finansielle aktiver i porteføljen. Pr. 31. december 2019 bestod investeringsporteføljen overvejende af statsobligationer samt af værdipapirer udstedt af regionale myndigheder og overstatslige organer og agenturer samt udenlandske regeringer (45 % af markedsværdien mod 52 % for benchmarket), obligationer uden sikkerhed udstedt af virksomheder og finansielle institutter (22 % af markedsværdien mod 18 % for benchmarket) og obligationer med sikkerhedsstillelse (14 % af markedsværdien mod 0 % for benchmarket). Resten var hovedsageligt afsat til pengemarkedsforeninger. Ved udgangen af 2019 var porteføljens eksponering for obligationer, der var i overensstemmelse med miljømæssige, sociale og ledelsesmæssige kriterier, over dobbelt så høj som dens benchmark. Porteføljens løbetid ved udgangen af 2019 var 2,51 år, og kreditvurderingerne af EFSD-værdipapirer er opdelt som følger: Hovedparten af porteføljen er investeret i likvide værdipapirer, og en rimelig andel (14 % af den samlede porteføljeværdi) forfalder om mindre end 12 måneder. Porteføljens profil med hensyn til løbetid, kreditrisiko og likviditet er kalibreret i overensstemmelse med de forventede pengestrømme, der opstår fra EFSD-transaktioner under EU-garantien (f.eks. forventede træk, indtægter). 3.3. Resultater Det årlige resultat beregnes på et tidsvægtet grundlag for ikke at blive påvirket af størrelsen af porteføljen, der voksede betydeligt i årets løb. I et meget udfordrende marked, der er kendetegnet ved et generelt negativt eller historisk lavt afkast kombineret med betydelig markedsvolatilitet og -usikkerhed, leverede fonden et årligt absolut resultat på 0,242 % (tidsvægtede resultater før eventuelle omkostninger og gebyrer) i 2019. Dette afkast er i overensstemmelse med den årlige opfyldelse af EFSD-benchmarket (0,149 %) og blev opnået på baggrund af negative rentesatser i euroområdet (især for det, markederne opfatter som "kreditrisikofri" og likvide eksponeringer i Europa). 4. Finansielle konti

Regnskabsoplysningerne om EFSD-garantifonden findes nedenfor. Der var ingen træk på EFSD-garantien i 2019. 4.1. EFSD-garantifondens regnskaber pr. 31. december 2019 Den positive markedsudvikling med et fald i rentekurven i EUR kombineret med de gode resultater i de fleste sektorer med fast afkast som beskrevet i punkt 3.3. ovenfor bragte EFSD-garantifondens samlede aktiver tæt på det samlede bidrag til fonden på 600,1 mio. EUR og var pr. 31. december 2019 på 599,59 mio. EUR på trods af negative renter. Aktiverne bestod af porteføljen af værdipapirer, som er disponible for salg (594,71 mio. EUR), og likvide midler (4,88 mio. EUR). Hvad angår resultatopgørelsen for 2019, sluttede EFSD-garantifonden året med et lettere negativt økonomisk resultat på -0,26 mio. EUR. Hovedårsagen hertil er de negative renter på kontantbeholdninger og værdipapirer (-0,45 mio. EUR) pga. det i vid udstrækning negative rentemiljø, som kun delvist kunne udlignes af de realiserede gevinster fra salg af værdipapirer og indtægter fra udlån af værdipapirer (0,19 mio. EUR). Balance pr. 31. december 2019 (Beløb udtrykt i EUR) AKTIVER 31. december 2019 31. december 2018 EUR EUR ANLÆGSAKTIVER 348 061 980 3 577 001 Finansielle aktiver, der er disponible for salg 348 061 980 3 577 001 OMSÆTNINGSAKTIVER 251 527 281 271 469 460 Finansielle aktiver, der er disponible for salg 246 643 539 5 795 882 Tilgodehavender (dvs. gebyrer for udlån af værdipapirer) 1 595 - Likvider og sekundær likviditet 4 882 147 265 673 578 Løbende konti 4 885 215 265 721 781 Renteindtægter fra likvider og sekundær likviditet (3 068) (48 203) AKTIVER I ALT 599 589 261 275 046 461 NETTOAKTIVER OG PASSIVER 31. december 2019 31. december 2018 EUR EUR NETTOAKTIVER 599 567 587 275 030 778 Bidrag fra EU-budgettet 600 100 000 275 100 000 Dagsværdireserve (188 713) (655) Overført resultat (68 567) - Årets økonomiske resultat (275 133) (68 567) KORTFRISTET GÆLD 21 674 15 683 Andre forpligtelser 21 674 15 683 NETTOAKTIVER OG PASSIVER I ALT 599 589 261 275 046 461 Resultatopgørelse for det år, der sluttede den 31. december 2019 (Beløb udtrykt i EUR) 2019 2018 EUR EUR Driftsindtægter - - Driftsomkostninger - - Andre driftsomkostninger (15 000) (15 000) Revisionshonorarer (15 000) (15 000) DRIFTSRESULTAT (15 000) (15 000) Finansielle indtægter 188 403 (1 088) Renteindtægter fra: (54 689) (1 088) Likvider og sekundær likviditet - - Aktiver, der er disponible for salg (54 689) (1 088) Andre renteindtægter - - Realiserede gevinster fra salg af aktiver, der er disponible for salg 240 839 - Indtægter fra udlån af værdipapirer 2 253 - Finansielle omkostninger (448 536) (52 479) Renteudgifter af likvider og sekundær likviditet (404 272) (50 958) Realiserede tab fra salg af aktiver, der er disponible for salg (15) - Depotgebyrer og andre finansielle udgifter (44 249) (1 521) FINANSIELT RESULTAT (260 133) (53 567) ÅRETS ØKONOMISKE RESULTAT (275 133) (68 567)



4.2. Tilførsler EFSD-garantifonden tilføres midler fra Unionens budget og fra Den Europæiske Udviklingsfonds (EUF) budget. I den nuværende FFR (2014-2020) omfatter de detaljerede kilder til finansiering af EFSD-garantifonden: 400 mio. EUR fra EUF's almindelige reserve og 350 mio. EUR fra Unionens almindelige budget, herunder fra Det Europæiske Naboskabsinstrument (ENI). EFSD-garantifonden kan også tilføres frivillige bidrag fra medlemsstaterne eller andre bidragydere, afkast af investerede ressourcer, indtægter og beløb, der er inddrevet hos debitorer, der har misligholdt deres forpligtelser. Estland, Den Tjekkiske Republik og Danmark samt Bill and Melinda Gates Foundation underskrev i slutningen af 2019 aftaler om yderligere bidrag på i alt ca. 49 mio. EUR. Garantifonden blev oprettet i 2018, og den første udbetaling på 75 mio. EUR blev foretaget i november 2018. Pr. 31. december 2019 beløb de samlede betalinger fra EU-budgettet til garantifonden sig til 600,1 mio. EUR. Frem til slutningen af 2019 har der ikke været nogen træk på EFSD-garantien. 5. Vurdering af målbeløbets tilstrækkelighed og af EFSD-garantifondens størrelse